Polisie skiet glo betogende tienerDie polisie het glo Maandag ŉ tienermeisie tydens ŉ betoging in Mpumalanga geskiet en gewond. Sers. Gerald Sedibe, ŉ polisiewoordvoerder, het ŉ groep mense onwettig in Mayflower betoog toe die voorval plaasgevind het. “Die 16-jarige meisie is vermoedelik deur polisie geskiet nadat hulle op die skare moes losbrand in ŉ poging om hulle te verjaag. Die betogers het die Mayflower Chief Albert Luthuli-munisipaliteit se kantore aan die brand gesteek,” het Sedibe gesê. Die meisie is na ŉ nabygeleë hospitaal geneem vir verdere behandeling. Meer besonderhede oor haar toestand is nie die stadium bekend nie. Volgens Sediba gaan die onafhanklike polisie-ondersoekdirektoraat (Opod) die voorval ondersoek. Die gemeenskap het glo oor swak dienslewering betoog.